alexandrainst/scandi-wiki huggingface dataset:
Spørrespråk

Spørrespråk (engensl: query language) er et forenklet språk som benyttes i databehandling og informasjonsgjenfinning. Det finnes mange typer spørrespråk av vidt forskjellig kompleksitet og bruksområder. De fleste av oss benytter oss antageligvis av spørrespråk daglig, f.eks ved søking på Google eller lignende søketjenester.

Historie
Begrepet spørrespråk finnes i artikler fra så tidlig som 1960-tallet, men kom nok ikke i utbredt bruk før på 1970-tallet, med utviklingen av spørrespråk som SEQUEL (Structured English query language), senere omdøpt til SQL og QUEL (QUEry language). Det har etterhvert kommet til alle tenktelige slags spørrespråk, og man har i dag språk som f.eks. XQuery og XPath for behandling av XML-data, MDX for bruk mot OLAP-databaser eller CQL, et spørrespråk utviklet for bruk mot bibliografiske systemer ol.

Spørrespråk var i utgangspunktet sett på som enkle brukervennlige grensesnitt til databaser, i naturlig språk, som selv ukyndige brukere kunne benytte seg av. Man innså etterhvert at dette var et syn som ikke var støttet av hvordan spørrespråk faktisk ble benyttet.

Se også 
 Database#Spørrespråk

Referanser

Databaser
Kleppe skole

Kleppe skole er en offentlig grunnskole i Askøy kommune i Vestland med 7 klassetrinn og 2 parallelle grupper. Den er lokalisert på Kleppe på Askøy utenfor Bergen i Vestland fylke.
Skolen ble ifølge noen kilder bygget i 1875, men allerede flere år før ble det holdt skole i Kleppe skolekrets.

Den eldste oppbevarte dagboken, fra 1863, forteller at det var holdt såkalte «kredsstuer» i Kleppe skolekrets allerede før dette. På den gamle skolefanen til Kleppe står det at skolen ble opprettet i 1861.

I 1891 hadde Kleppe skole 75 elever. Elevtallet i kretsen var på denne tiden sterkt økende, og fem år senere var elevtallet økt til 110.

Rett før 2. verdenskrig, i 1938, ble skolen bygget om og utvidet noe. Senere har skolen blitt bygget ut i 1961, i 1997 og sist i 2006. Da nyskolen skulle bygges, måtte en gammel grindverksbygget løe rives.

Tilflyttingen til området, og skolens elevtall, er sterkt voksende. Høsten 2010 startet 58 6-åringer ved skolen, i 2011 var det 53 nye elever.

Bak skolen, ved Kleppe sekundærstasjon, går det en tursti til Kolbeinsvarden, Askøys høyeste punkt.
I 2011 var det 338 elever på Kleppe skole.

Kjente personer som har gått på Kleppe skole 
Eyvind Skeie
Ingrid Espelid Hovig

Eksterne lenker
 Kleppe skole sine hjemmesider
 Bilder av skolen

Barneskoler i Vestland
Skoler på Askøy
Åsmund-Brede Eike

Åsmund-Brede Eike (født 15. august 1970) er en norsk skuespiller. Han har jobbet som skuespiller siden 1992. Han var blant annet med i en av Norges første voldsfilmer Livredd. Eike var også med i Tachunga, regissert av Nils Gaup, hvor rollebesettingen blant annet inneholdt James Caan og Burt Young. Åsmund-Brede Eike spilte også Mark Cohen i uroppførelsen av musikalen Rent i Norge (skrevet av Jonathan Larson). Han var også med på TV-serien Brigaden som gikk på NRK.

Filmografi 
 2005: Ramp – Far
 2005: Deadline Torp – Oddvar Kullerud
 2004: Gråtass - Hemmeligheten på gården – Herbert Hoggerud
 2002: Jeg er Dina – Stallgutt
 2000: Sorthvit – Jørn, nazist
 1997: Livredd – Rodi Range
 1996: Tachunga – Gwill

TV-opptredener 
 2017: ZombieLars – Kurt Ødegårdsstuen, faren til Lars
 2007: Kodenavn Hunter – Geir Paulsen
 2002: Brigaden – Bernt Hagen, røykdykker
 2002: Lekestue – Fredrik
 2001: Fox Grønland – Svein Bakke (1. episode)
 2000: Soria Moria – Politibetjent
 1998: Blodsbånd
 1994: Flåttum gård – Kalle
 1997: Blind gudinne – Palle

Eksterne lenker 
 

Norske skuespillere
Mindre kattedyr

baykattlinjen
 gaupelinjen
 karakallinjen
 leopardkattlinjen
 ozelotlinjen
 pumalinjen
 tamkattlinjen

Mindre kattedyr (Felinae) er en gruppe (underfamilie) med katter som med unntak av gepard og puma består av fysisk små og mellomstore kattedyr. Dette er den største av de to underfamiliene i kattefamilien, som også består av store kattedyr (Pantherinae).

Det eldste kjente medlemmet av underfamilien Felinae er den gaupelignende småkatten Felis attica. Den for lengst utdødde arten oppsto trolig i sen miocen, for omkring 9 millioner år siden. Underfamilien omfatter 31 nålevende arter, fordelt i 7 grupper (linjer).

Fylogeni 
Kattenes fylogeni (Johnson m. fl.), 2006.

Slekter og arter 
Listen nedenfor er i alfabetisk rekkefølge og henhold til IUCNs inndeling av gruppen.

 Caracal (karakallinjen)
 C. aurata (afrikagullkatt)  
 C. caracal (karakal, også kalt ørkengaupe)
 C. serval (serval) 
 Felis (tamkattlinjen) 
 F. bieti (kinesisk ørkenkatt) 
 F. chaus (jungelkatt) 
 F. margarita (sandkatt) 
 F. nigripes (svartfotkatt)
 F. silvestris (villkatt) 
 Leopardus (ozelotlinjen) 
 L. colocolo (pampaskatt)
 L. geoffroyi (nattkatt)
 L. guigna (kodkodkatt)
 L. jacobitus (fjellkatt, andeskatt)
 L. pardalis (ozelot) 
 L. tigrinus (nordlig tigerkatt) 
 L. guttulus (sørlig tigerkatt) 
 L. wiedii (margaykatt) 
 Lynx (gaupelinjen) 
 L. canadensis (kanadisk gaupe) 
 L. lynx (gaupe) 
 L. pardinus (pantergaupe, også kalt spansk gaupe og iberisk gaupe) 
 L. rufus (rødgaupe) 
 Pardofelis (baykattlinjen) 
 P. badia (baykatt)
 P. marmorata (marmorkatt, marmorleopard)
 P. temminckii (asiagullkatt) 
 Prionailurus og Otocolobus (leopardkattlinjen) 
 Prionailurus (fiskerkatter)
 P. bengalensis (leopardkatt) 
 P. planiceps (flathodekatt) 
 P. rubiginosus (rustflekkatt) 
 P. viverrinus (fiskerkatt)
 Otocolobus (steppekatter)
 O. manul (pallaskatt)
 Acinonychini (pumalinjen)
 Puma (pumaer) 
 P. concolor (puma, også kalt cougar og fjelløve)
 P. yagouaroundi (jaguarundi, også kalt oterkatt)
 Acinonyx (geparder) 
 A. jubatus (gepard)

Referanser

Eksterne lenker 
 

 
Pattedyr formelt beskrevet i 1817
Dyr formelt beskrevet av Johann Gotthelf Fischer von Waldheim
King Power Stadium

King Power Stadium (frem til 2011 kjent som Walkers Stadium) er et fotballstadion i Leicester, Leicestershire, England og er hjemmebane til fotballklubben Leicester City FC. Stadionet, som ble åpnet 2002, har en kapasitet på 32 500 sitteplasser fordelt på de fire tribuneseksjonene The Marks Electrical Family Stand (5 000), The Alliance & Leicester Stand (7 500), The Fosse Stand (7 000) og West Stand (9 000). 

Stadionet ble offisielt åpnet av tidligere Leicester-spiller Gary Lineker den 23. juli 2002 og tilskuerrekorden på stadionet er 32 148, satt i kampen mellom Leicester City FC og Newcastle United FC i 2003.

Offisielt navn på stadionet er fra 2011/2012-sesongen King Power Stadium.

Eksterne lenker 
 Stadiumguide.com – King Power Stadium

Fotballstadioner i England
Leicestershire
Leicester City
Pumaer og geparder

geparder
 pumaer

Pumaer og geparder (Acinonychini) er rovpattedyr som, til tross for størrelsen, hører hjemme i gruppen med mindre kattedyr. Acinonychini består av to slekter og tre arter. Alle artene har øyne med runde pupiller. Nyere forskning viser nemlig at slekten Acinonyx er en søsterslekt til Puma. Samlet refereres det gjerne til denne gruppen som pumalinjen.

Spor etter puma-lignende felider som kan dateres til sen pliocen og tidlig pleistocen er funnet flere steder i Eurasia, for eksempel Puma pardoides, men tolkningen av det fylogeniske slektskapet til Puma concolor har vært kontroversiell. Med bakgrunn i morfologiske studier og funn gjort av puma-lignende felider på Den iberiske halvøy har forskere nå konkludert med at P. pardoides var nært beslektet med P. concolor, noe som støtter en teori om at puma-linjens opprinnelse sto i Eurasia.

Fylogeni 
Fylogeni etter Johnson m. fl., 2006.

Slekter og arter 
 Puma (pumaer)
 P. concolor (puma, også kalt cougar og fjelløve)
 P. yagouaroundi (jaguarundi, også kalt oterkatt)
 Acinonyx (geparder)
 A. jubatus (gepard)

Referanser

Eksterne lenker 
 

Mindre kattedyr
Pattedyr formelt beskrevet i 1917
Dyr formelt beskrevet av Reginald Innes Pocock
Småkatter

se inndeling!

Småkatter  eller tamkattlinjen (Felis) er en slekt i gruppen av mindre kattedyr (Felinae), som er én av to underfamilier i kattefamilien (Felidae). Ifølge IUCN/SSC Cat Specialist Group (2017) regner man nå med sju arter til denne slekten, mot fire tidligere. Tamkattlinjen oppsto trolig for omkring 3,4 millioner år siden.

Biologi 
De første kattene oppsto trolig for omkring  millioner år siden. Fossiler etter den utdødde martellivillkatten (F. lunensis) er kjent fra funn i Europa, inkludert Storbritannia, som på den tiden var landfast med det europeiske kontinentet via Doggerland. Martellivillkatt har blitt regnet som en progenitor for villkatten (F. silvestris), som kan ha oppstått for omkring to millioner år siden og siden ha spredt seg til andre deler av verden.

Småkattene er naturlig utbredt i Afrika og Eurasia, og etterkommere av disse artene har siden blitt ført til alle verdensdeler, unntatt Antarktika.

Fylogeni 
Fylogeni etter Johnson & Pecon-Slattery et al. (2006).

Inndelig 
IUCN/SSC Cat Specialist Group støtter nå (midlertidig) en ny inndeling av kattefamilien (Felidae), og herunder også en ny inndeling i gruppen av småkatter (Felis). Den nye inndelingen anerkjenner også inndelingen av kattefamilien i åtte distinkte klader (se fylogeni over), i henhold til Johnson & Pecon-Slattery et al. (2006).

 Felidae, kattefamilien
 Felinae, mindre kattedyr
 Felis, småkatter (tamkattlinjen)
 F. bieti, kinesisk fjellkatt (monotypisk)
 F. catus, tamkatt (også huskatt og rasekatt)
 F. chaus, jungelkatt
 F. c. chaus (nominatformen), utbredt i Egypt og fra Midtøsten til Turkestan, Usbekistan, Kasakhstan og Afghanistan
 F. c. affinis, utbredt i Øst-Afghanistan, Det indiske subkontinent og Sri Lanka
 F. c. fulvidina, utbredt i Sørøst-Asia og muligvis i Kina
 F. lybica, afrikansk villkatt
 F. l. lybica (nominatformen), afrikansk villkatt, utbredt i Øst-Afrika, Vest-Afrika, Nord-Afrika, Den arabiske halvøy, Midtøsten, Korsika, Sardinia og Kreta
 F. l. cafra, sørafrikansk villkatt, utbredt i det sørlige Afrika (grenser mot nominatformen i Mosambik eller Tanzania)
 F. l. ornata, asiatisk villkatt, utbredt i Sørvest- og Sentral-Asia, Afghanistan, Pakistan, India, Mongolia og Kina
 F. margarita, sandkatt
 F. m. margarita (nominatformen), utbredt Nord-Afrika
 F. m. thinobia, utbredt i Sørvest-Asia og Den arabiske halvøy
 F. nigripes, svartfotkatt (monotypisk)
 F. silvestris, europeisk villkatt
 F. s. silvestris (nominatformen), europeisk villkatt, utbredt i Europa inkludert Skottland, Sicilia og Kreta
 F. s. caucasica, kaukasisk villkatt, utbredt i Kaukasus og Tyrkia

Referanser

Eksterne lenker 
 

Mindre kattedyr
Pattedyr formelt beskrevet i 1758
Dyr formelt beskrevet av Carl von Linné
Per Valebrokk

Per Marcus Valebrokk (født 1. februar 1972) er en norsk journalist.

Valebrokk er utdannet siviløkonom med spesialisering i finans. Han var journalist i TDN Finans 1997–99 og VGs samfunnsavdeling 1999–2006, inntil han som nyhetssjef var med på å grunnlegge E24 i april 2006 der han har vært redaktør og grunnlegger. Fra 2007 til 2008 var han ansvarlig redaktør i  Varden.

Valebrokk gikk på dagen til Storm Communications i slutten av april 2018, et nystartet PR-byrå eid av Petter Stordalen og kommunikasjonsbyrået Kruse Larsen AS.. Sammen med Stordalen er Per Valebrokk programleder for økonomipodkasten "Stormkast med Valebrokk og Stordalen".

Per Valebrokk er sønn av Kåre Valebrokk.

Referanser 

Norske redaktører
Journalister i VG
Norske journalister
Personer fra Oslo
The Selecter

The Selecter er et band fra Coventry i England som var sammen med band som The Specials, Bad Manners og The Beat et av bandene som sto i spissen for den andre bølgen av ska på slutten av 1970- og begynnelsen av 1980-tallet.

I forbindelse med at The Specials i 1979 skulle gi ut sin debutsingel manglet de en B-side. Trommeslager John Bradbury hadde imidlertid spilt inn en instrumental med navnet The Selecter i 1977. Singelen ble en hit, og Neol Davis, som hadde vært med på melodien samlet et band under samme navn kort tid etter. Bandets første egne singel, On My Radio, utgitt i oktober 1979, nådde 8.-plass på de britiske listene, noe som skulle bli bandets beste listeplassering på singellista. Albumet Too Much Pressure, som kom i 1980, nådde imidlertid helt til 5.-plass på albumlista. Etter denne kommersielle suksessen forlot bandet 2 Tone Records og signerte for Chrysalis Records, men albumet Celebrate the Bullet, der bandet eksperimenterte med flere musikksjangre, i motsetning til den lettbeinte skaen på debutalbumet, ble ingen suksess. På dette tidspunktet hadde det også oppstått motsetninger i bandet, og bandet gikk i oppløsning ikke lenge etterpå.

Vokalist Pauline Black begynte etter oppløsningen som programleder, og har også arbeidet som skuespiller og spilt mot blant andre Christopher Lee og Christopher Eccleston. Hun ga også ut flere solosingler. I 1991 fikk hun og Neol Davis en forespørsel fra Bad Manners om å opptre med dem, og suksessen dette medførte førte til at bandet ble gjenopprettet med både gamle og nye medlemmer. Bandet har siden, med ulike besetninger, gitt ut en rekke album, dog uten spesiell kommersiell suksess. Black og Davis har også opptrådt som den akustiske duoen Selecter Accoustic, og gitt ut to plater under dette navnet. De har også deltatt i prosjektet 3 Men + Black, som har gitt ut en CD.

Medlemmer

1979-1982
 Pauline Black – sang
 Arthur «Gaps» Hendrickson – sang
 Neol Davis – gitar	
 Compton Amanor – gitar
 Charley «H» Bembridge – trommer
 Desmond Brown – keyboard (1979–1981)
 Charley Anderson – bass (1979–1981)
 James Mackie – keyboards (1981–1982)
 Adam Williams – bass (1981–1982)

1991-1995
 Pauline Black – sang
 Neol Davis – gitar
 Martin Stewart – keyboard
 Arthur «Gaps» Hendrickson – sang

1997-1999
 Pauline Black – sang
 Neol Davis – gitar
 Martin Stewart – keyboard
 Richard Wayler – sang
 Paul Seacroft – gitar
 Nick Welsh – bass
 Al Fletcher – trommer

1999-
 Pauline Black – sang
 Neol Davis – gitar
 Martin Stewart – keyboard
 Paul Seacroft – gitar

Selecter, The
Naschmarkt

Naschmarkt er Wiens mest populære marked. Markedet ligger mellom Linke og Rechte Wienzeile ved elven Wien (Wienfluss), og er halvannen kilometer lang.

Naschmarkt har eksistert siden 1500-tallet, den gang var det hovedsakelig melkeflasker som ble solgt her. Navnet henspiller kanskje på det at området tidligere ble brukt som deponi for aske. Fra 1793 ble all slags frukt og grønnsaker bragt hit for å selges. Fortsatt selges frukt her, også eksotiske urter. Det er også mange små restauranter her. Hver lørdag utvider markedet seg langs Wienzeile, i retning et loppemarked som arrangeres i nærheten. 

Atmosfæren her er kjent langt utenfor Wien, og svært mange turister besøker markedet hvert år.

Eksterne lenker 
 Naschmarkt-Wien Video
 Hjemmeside om "Wiener Naschmarkt" (tysk)
 Informasjonsside med bilder (tysk)

Wien
Skagens Museum

Skagens Museum ble stiftet i Brøndums Hotels spisesal i Skagen den 20. oktober 1908. 

Apoteker Victor Chr. Klæbel, hotelleier Degn Brøndum og malerne Michael Ancher, P.S. Krøyer og Laurits Tuxen ble valgt inn i det første styret. Oppgaven var å samle kunstverker av skagensmalerne og skaffe økonomiske midler til å reise en museumsbygning.

I somrene 1907–1909 stilte skagensmalerne ut i Teknisk Skole. Etter P.S. Krøyers død i 1909 ble hans bolig i Skagen Plantage tatt i bruk som museum. I 1919 ga Degn Brøndum hotellets gamle hage til Skagens Museum. Bygget ble påbegynt der i 1926 etter tegninger av arkitekt Ulrik Plesner i såkalt Bedre Byggeskik-stil. Bygget ble delvis finansiert av fonds (mest fra Ny Carlsbergfondet) og dels ved private gaver. Bygget ble innviet den 22. september 1928. 
Samlingen var da på ca. 325 kunstverker, mange var gaver fra kunstnerne.

I 1981 ble utstillingslokalene utvidet med et tilbygg tegnet av arkitekt og kongelig bygningsinspektør Jacob Blegvad, som også har stått for det seneste tilbygget fra 1990. 

I 1997 flyttet administrasjonen inn i Teknisk Skoles lokaler.

Per 2007 har museet ca. 1700 kunstverker til rådighet.

Eksterne lenker 
 

Dansk kunst
Etableringer i 1908
1908 i Danmark
Byggverk fullført i 1928
Museer etablert i 1900-årene
Kunstmuseer i Danmark
Phycosecidae

Phycosecis

Phycosecidae er en liten familie av biller som bare er kjent fra Australia, New Zealand og noen mindre øyer i nærheten. De er knyttet til sandstrender, og larvene er rovdyr.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien gnag- og maurbiller, Cleroidea
 Familien Phycosecidae – 4 kjente arter
 Phycosecis ammophila Lea, 1899
 Phycosecis hilli Lea, 1921
 Phycosecis limbata (Fabricius, 1781) – New Zealand, Kermadec-øyene
 Phycosecis litoralis Pascoe, 1875 – Australia

Litteratur

Eksterne lenker 
 

Biller
Amerikanske flekkede småkatter

fjellkatt
 kodkodkatt
 margaykatt
 nattkatt
 ozelot
 pampaskatt
 nordlig tigerkatt
 sørlig tigerkatt

Amerikanske flekkede småkatter eller ozelotlinjen (Leopardus) er en biologisk slekt som nå består av sju arter i gruppen med mindre kattedyr (Felinae). Som navnet antyder har alle artene amerikansk utbredelse og flekkmønsteret pels. Alle artene i gruppen har dessuten 18 kromosompar (det vanligste for katter er 19). På tross av slektsnavnet Leopardus hører imidlertid ikke verken leoparden eller leopardkatten med til denne slekten, som trolig er navngitt etter det karakteristiske leopardlignende flekkmønsteret disse dyra har.

Ozelotlinjen 
Kattedyra i denne gruppen refereres også til som ozelotlinjen. Nyere forskning viser at kodkodkatt, nattkatt, pampaskatt, og fjellkatt hører hjemme her. Disse var tidligere klassifisert i andre slekter. Relativt nylig er også arten tigerkatt (Leopardus tigrinus) separert i to arter, kalt nordlig tigerkatt (Leopardus tigrinus) og sørlig tigerkatt (Leopardus guttulus). Sistnevnte inkluderer den tidligere populasjonen av tigerkatt i Costa Rica og det sentrale og sørlige Brasil, som har levd separat fra den nordlige populasjonen i omkring 3,7 millioner år. Det er også en viss mulighet for at den sentralamerikanske underarten Leopardus tigrinus oncilla kan være en egen art, men dette er fortsatt ikke avklart.

Fylogeni 
Fylogeni etter Johnson m. fl., 2006.

Arter 
 Leopardus (ozelotlinjen)
 L. colocolo (pampaskatt)
 L. geoffroyi (nattkatt)
 L. guigna (kodkodkatt)
 L. jacobitus (fjellkatt)
 L. pardalis (ozelot) 
 L. tigrinus (nordlig tigerkatt) 
 L. guttulus (sørlig tigerkatt) 
 L. wiedii (margaykatt)

Referanser

Eksterne lenker 
 

Mindre kattedyr
Sør-Amerikas pattedyr
Pattedyr formelt beskrevet i 1842
Dyr formelt beskrevet av John Edward Gray
Druzjbarørledningen

Druzjbarørledningen (russisk:нефтепровод «Дружба», druzjba betyr vennskap) er verdens lengste oljerørledning og drives av det russiske selskapet Transneft. Rørledningen ble bygget av Sovjetunionen i 1964 for å transportere olje fra sentrale Russland til steder i Vest-Europa 4000 km lengre vest. Druzjbarørledningen frakter 2 millioner fat olje hver dag og er den rørledningen som frakter mest olje fra Russland til Europa.

Druzjbarørledningen starter i Samara i sørøstlige Russland, hvor olje fra vestlige Sibir, Ural og Det kaspiske hav blir hentet. Derfra går ledningen til Mozyr i sørlige Hviterussland hvor den deles i en nordlige og sørlig del. Den nordlig delen går til Polen og Tyskland og en sørlige til Ukraina, Slovakia, Tsjekkia og Ungarn. Den nordlige er planlagt utvidet til den tyske havnebyen Wilhelmshaven og den sørlige er planlagt utvidet til Kroatia.

8. januar 2007 stanset Transneft tilførselen til Druzjbarørledningen i Hviterussland som en reaksjon på landets innføring av transportavgift på 45 dollar pr tonn olje. I tillegg blir Hviterussland beskyldt for å urettmessig tapping av olje fra oljerørledingen. 30 prosent av EUs totale import av olje kommer fra Russland, og halvparten av dette går gjennom Druzjbarørledningen.

Referanser

Eksterne lenker 

 Om Druzjbarørledningen , fra Pipelines International (engelsk)
 «FACTBOX-Russia's Druzhba pipeline, one of the world's biggest», fra nyhetsbyrået Reuters

Oljerørledninger
Transportbyggverk i Russland
Thomas Lobben

Thomas Lobben (født 3. mai 1983) er en tidligere norsk skihopper. Han hoppet for IL Moingen.

Lobben har deltatt internasjonalt siden vinteren 2000, for det meste i Continental Cup (B-verdenscupen). Fram til begynnelsen av januar 2007 har han deltatt i til sammen 5 individuelle verdenscuprenn. Hans beste plassering i verdenscupen er 33.-plass på Lillehammer 10. mars 2006. I lagkonkurransen i verdenscupen i Pragelato i Italia i 2005 ble han nummer 7. Sesongen 2004/05 ble han nummer 4 sammenlagt i Continental-cupen.

14. oktober 2007 overrasket Lobben stort ved å vinne det utsatte norgesmesterskapet i stor bakke i Lysgårdsbakken på Lillehammer.

Referanser

Eksterne lenker 
 
 Thomas Lobbens offisielle webside

Norske skihoppere
Norgesmestere i skihopp
Fødsler i 1983
Franz Schubert-konservatoriet

Franz Schubert-konservatoriet (tysk: Franz Schubert Konservatorium) er et musikkonservatorium som ligger i Wiens sjette distrikt, Mariahilf. 

Konservatoriet har sitt opphav i Franz Schuberts Konservatorium for Musikk og Utøvende Kunst, som ble etablert i 1867 av Eduard Horak. Konservatoriet ble skilt fra musikkskolen i 1943.

Eksterne lenker
 

Kultur i Wien
Musikkinstitusjoner
Utdanningsinstitusjoner i Østerrike
Maria Hilf-kirken

Maria Hilf-kirken (tysk: Maria Hilf Kirche) er en kirke som ligger i Wiens sjette distrikt, Mariahilf. 

Kirken, slik den står i dag ble bygd i 1683, etter at tyrkerne ødela den kirken som stod der. Det var trolig Sebastian Carlone som stod for gjenoppbyggingen. 

Foran kirken står det en statue av Joseph Haydn. Denne ble avduket i 1887. 

Byggverk i Wien
Kirker i Østerrike
Sigrid

For artisten Sigrid, se Sigrid Raabe

Sigrid er et norsk kvinnenavn av norrønt opphav og betyr vakker seier.

Navnet er sammensatt av navneleddet sig som kommer av det norrøne ordet sigr som betyr «seier», og rid som er en avledning av frid som igjen kommer fra det norrøne ordet fríðr, og betyr «vakker». Norrøne varianter av navnet er: Sigfríðr, Sigríða, Sigríðr. Navnet er kjent i runeskrift som  (sikriþ) eller  (siriþ).

En langt mindre vanlig variant av navnet er Sigri, mens Siri er en vanlig variant av navnet.

Sigrid har navnedag 12. juni i Norge, 15. september i Sverige og 19. juni i Finland og Estland.

UtbredelseSigríðr er blant de ti vanligste kvinnenavnene funnet i nordiske runeinskripsjoner fra vikingtiden, og navnet var derfor sannsynligvis svært vanlig i Norden i vikingtiden. Det funnet 19 runeinskripsjoner med dette navnet. Av disse er to funnet i Norge, Bohuslän og Jämtland. Formen Sigrida var vanlig i England på 1000- og 1100-tallet.Sigrid var et svært vanlig navn i Norge i middelalderen, og var det vanligste kvinnenavnet i Norge på 1300-tallet. Over 160 forskjellige personer med navnet er nevnt i Regesta Norvegica. Navnet var også mye brukt på 1600-tallet. På 1700-tallet var Sigri en vanlig form av navnet i Norge. Sigrid hadde i nyere tid sin største utbredelse omkring tidlige 1900-tallet, men gikk kraftig ned i bruk frem mot 1970-årene. Siden den tid har navnet fått et nytt oppsving, men hadde i 2006 ikke nådd sitt gamle nivå. I 2006 var det om lag 7 500 personer i Norge som hadde Sigrid'' som første eller eneste fornavn.

|}

Personer med navnet
Personene i listen er ordnet kronologisk etter fødselsår.
 Sigrid Storråde (967–1014) – adelskvinne i vikingtiden
 Sigrid Undset (1882–1949) – norsk forfatterinne og nobelprisvinner
 Sigrid Boo (1898–1953) – norsk forfatterinne
 Sigrid Gurie (1911–1969) – norsk-amerikansk skuespillerinne
 Sigrid Horne-Rasmussen (1915–1982) – dansk skuespillerinne
 Sigrid Sundby (1942–1977) – norsk skøyteløper
 Sigrid M. Hanssen (1966–) – norsk forfatter
 Sigrid Bonde Tusvik (1980–) – norsk komiker
 Sigrid Rykhus (1984–) – profesjonell telemarkkjører
 Sigrid Raabe (1996–) – norsk sanger
 Sigrid Haanshus (2002–) – norsk sanger

Referanser

Eksterne lenker
 Norske navn - Sigrid 
 

Kvinnenavn
Navn med norrøn opprinnelse